**Ն Ա Խ Ա Գ Ի Ծ**

**ՀԱՅԱՍՏԱՆՒ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**ԱՎԱԳԱՆՈՒ ՈՐՈՇՈՒՄ**

**« » ապրիլի 2023 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 26-Ի N 266–Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, «Հայաստանի Հանրապետության բյուջետային համակարգի մասին» օրենքի 13-րդ հոդվածի 4-րդ, 5-րդ մասերի, 33-րդ հոդվածի 4-րդ մասի, « Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին և 3-րդ կետերի, 3-րդ մասի,34-րդ հոդվածի 1-ին,2-րդ մասերի դրույթներով և հիմք ընդունելով Գյումրի համայնքի ղեկավարի առաջարկը՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի ավագանու 2022 թվականի դեկտեմբերի 26-ի «Հայաստանի Հանրապետության Շիրակի մարզի Գյումրի համայնքի 2023 թվականի բյուջեն հաստատելու մասին» N 266-Ն որոշման(այսուհետ` որոշում) մեջ կատարել հետևյալ փոփոխությունները.

1) որոշման 1–ին կետի 1-ին ենթակետի «5 073 633 700 (հինգ միլիարդ յոթանասուներեք միլիոն վեց հարյուր երեսուներեք հազար յոթ հարյուր)» թիվը և բառերը փոխարինել «5 978 168 000 (հինգ միլիարդ ինը հարյուր յոթանասունութ միլիոն հարյուր վաթսունութ հազար)» թվով և բառերով,

2) որոշման 1-ին կետի 2-րդ ենթակետի «5 645 393 200 (հինգ միլիարդ վեց հարյուր քառասունհինգ միլիոն երեք հարյուր իննսուներեք հազար երկու հարյուր)» թիվը և բառերը փոխարինել «6 549 927 500 ( վեց միլիարդ հինգ հարյուր քառասունինը միլիոն ինը հարյուր քսանյոթ հազար հինգ հարյուր)» թվով և բառերով:

2. Որոշման 1-ին կետով հաստատված հավելվածի (այսուհետ` հավելված) 1-ին, 2-րդ, 3-րդ, 4-րդ հատվածները շարադրել նոր խմբագրությամբ՝ համապատասխանաբար NN 1,2,3,4, հավելվածների:

3.Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ կատարել համապատասխան փոփոխությունները՝ օրենքով սահմանված կարգով:

**Կ.ԲԱԴԱԼՅԱՆ**

**Ա. ՉԱԽՈՅԱՆ**

**Մ. ՄԿՐՏՉՅԱՆ**

Կատարող`

Ա.Տաշչյան

**Հ Ի Մ Ն Ա Վ Ո Ր Ո Ւ Մ – Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 26-Ի N 266–Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է Հայաստանի Հանրապետության կառավարության 2023 թվականի մարտի 23-ի N 388-Ն որոշմամբ Հայաստանի Հանրապետության պետական բյուջեով Հայաստանի Հանրապետության Շիրակի մարզի Գյումրի համայնքի 22 փողոցների հիմնանորոգման նպատակով բյուջեի եկամտային մասում փոփոխության անհրաժեշտությամբ:

Ելնելով վերոգրյալից ,«Հայաստանի Հանրապետության Շիրակի մարզի Գյումրի համայնքի ավագանու 2022 թվականի դեկտեմբերի 26-ի «Հայաստանի Հանրապետության Շիրակի մարզի Գյումրի համայնքի 2023 թվականի բյուջեն հաստատելու մասին» N 266-Ն որոշման մեջ փոփոխություններ կատարելու մասին» որոշման ընդունմամբ Գյումրի համայնքի 2023 թվականի բյուջեի եկամուտներն ու ծախսերը ավելանալու են համապատասխանաբար 904 534 300 (ինը հարյուր չորս միլիոն հինգ հարյուր երեսունչորս հազար երեք հարյուր) ՀՀ դրամով:

|  |  |  |
| --- | --- | --- |
| **Բյուջեի եկամուտներ** | | |
| Տողի NN | Եկամտատեսակ | տարեկան |
| 1261 | Պետական բյուջեից կապիտալ ծախսերի ֆինանսավորման նպատակային հատկացումներ (սուբվենցիաներ) | 904 534.3 |

|  |  |  |  |
| --- | --- | --- | --- |
| **Բյուջեի ծախսեր** | | | |
| գործառական դասակարգում | տնտեսագիտական դասակարգման հոդվածներ | հոդված | տարեկան |
| 4/5/1 | Շենքերի և շինությունների կապիտալ վերանորոգում | 5113 | 870 028.3 |
| 4/5/1 | Նախագծահետազոտական ծախսեր | 5134 | 34506.0 |